VALSTYBINĖS KAINŲ IR ENERGETIKOS KONTROLĖS KOMISIJOS

N U T A R I M A S

DĖL LITGRID AB PERDAVIMO PASLAUGOS AUKŠTOS ĮTAMPOS TINKLAIS, ab Lesto SKIRSTYMO PASLAUGŲ VIDUTINĖS IR ŽEMOS ĮTAMPOS TINKLAIS IR ab lesto VISUOMENINIO TIEKIMO PASLAUGOS KAINŲ VIRŠUTINIŲ RIBŲ REGULIAVIMO LAIKOTARPIO PAKEITimo

2013 m. birželio 27 d. Nr. O3-260

Vilnius

Vadovaudamasi Lietuvos Respublikos elektros energetikos įstatymo (Žin., 2000, Nr. 66-1984; 2012, Nr. 17-752) 9 straipsniu, 68 straipsnio 5, 9 ir 11 dalimis, 69 straipsnio 2 dalimi, Elektros energijos perdavimo ir skirstymo paslaugų kainų ir jų viršutinių ribų nustatymo metodikos, patvirtintos Valstybinės kainų ir energetikos kontrolės komisijos (toliau – Komisija) 2009 m. rugsėjo 25 d. nutarimu Nr. O3-139 (Žin., 2009, Nr. 117-5065; 2012, Nr. 111-5668), 5 punktu, Komisijos 2012 m. balandžio 11 d. nutarimu Nr. O3-87 „Dėl sąnaudų apskaitos modelio elektros energetikos sektoriuje“ (Žin., 2012, Nr. 45-2215), atsižvelgdama į Europos Parlamento ir Tarybos 2009 m. liepos 13 d. Direktyvos 2009/72/EB dėl elektros energijos vidaus rinkos bendrųjų taisyklių (OL L 211, 2009, p. 55) preambulės 36 punktą ir 31 straipsnį, Europos Parlamento ir Tarybos Reglamento (EB) Nr. 714/2009 dėl prieigos prie tarpvalstybinių elektros energijos mainų tinklo sąlygų (OL L 211, 2009, p. 15) 13 straipsnio 6 dalį bei Komisijos Dujų ir elektros departamento Elektros skyriaus 2013 m. birželio 21 d. pažymą Nr. O5-226 „Dėl LITGRID AB perdavimo paslaugos aukštos įtampos tinklais, AB LESTO skirstymo paslaugų vidutinės ir žemos įtampos tinklais ir AB LESTO visuomeninio teikimo paslaugos kainų ir viršutinių ribų reguliavimo laikotarpio pakeitimo“, Komisija n u t a r i a :

1. Pakeisti Komisijos 2010 m. spalio 29 d. nutarimą Nr. O3-255 „Dėl AB rytų skirstomųjų tinklų, AB „VST“ ir AB LESTO skirstymo paslaugų vidutinės ir žemos įtampos tinklais kainos viršutinės ribos 2011–2013 metams nustatymo“ (Žin., 2010, Nr. 128-6577) (toliau – Nutarimas I):

1.1. Išdėstyti Nutarimo I pavadinimą taip:

„DĖL AB RYTŲ SKIRSTOMŲJŲ TINKLŲ, AB „VST“ IR AB LESTO SKIRSTYMO PASLAUGŲ VIDUTINĖS IR ŽEMOS ĮTAMPOS TINKLAIS KAINOS VIRŠUTINĖS RIBOS 2011–2014 METAMS NUSTATYMO“.

1.2. Įrašyti Nutarimo I 3 punkte vietoj skaičiaus „2013“ skaičių „2014“.

2. Pakeisti Komisijos 2010 m. spalio 28 d. nutarimą Nr. O3-253 „Dėl AB Rytų skirstomųjų tinklų, AB „VST“ ir AB LESTO visuomeninio tiekimo paslaugos kainos viršutinės ribos 2011–2013 metams nustatymo“ (Žin., 2010, Nr. 128-6575; 2010, Nr. 132-6760) (toliau – Nutarimas II):

2.1. Išdėstyti Nutarimo II pavadinimą taip:

„DĖL AB RYTŲ SKIRSTOMŲJŲ TINKLŲ, AB „VST“ IR AB LESTO VISUOMENINIO TIEKIMO PASLAUGOS KAINOS VIRŠUTINĖS RIBOS 2011–2014 METAMS NUSTATYMO“.

2.2. Įrašyti Nutarimo II 3 punkte vietoj skaičiaus „2013“ skaičių „2014“.

3. Pakeisti Komisijos 2010 m. spalio 28 d. nutarimą Nr. O3-249 „Dėl LITGRID AB perdavimo paslaugos aukštos įtampos tinklais kainos viršutinės ribos 2011–2013 metams nustatymo“ (Žin., 2010, Nr. 128-6571) (toliau – Nutarimas III):

3.1. Išdėstyti Nutarimo III pavadinimą taip:

„DĖL LITGRID AB PERDAVIMO PASLAUGOS AUKŠTOS ĮTAMPOS TINKLAIS KAINOS VIRŠUTINĖS RIBOS 2011–2014 METAMS NUSTATYMO“.

3.2. Įrašyti Nutarimo III 1 punkte vietoj skaičiaus „2013“ skaičių „2014“.

„1. Nustatyti 2,32 ct/kWh LITGRID AB perdavimo paslaugos aukštos įtampos tinklais kainos viršutinę ribą 2011–2014 metams.“

Šis nutarimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka ir sąlygomis.

Komisijos narys, laikinai einantis Komisijos

pirmininko pareigas	Žilvinas Klimka